CBC/Radio-Canada|  |
| Forma | Valstybinė kompanija |
| Pramonė | Radijas, televizija |
| Įkurta | 1936 m. |
| Centrinė būstinė | Otava, Kanada Kanada |
| Svarbiausi darbuotojai | Catherine Tait (CEO, 2018) |
| Produkcija | Radijo ir televizijos transliacijos, interneto portalai |
| Pajamos | 556,92 mln. Kanados dol. (2016)  |
| Darbuotojų | 7,6 tūkst. (2017 kovas)  |
| Padaliniai | CBC Television,Ici Radio-Canada Télé,CBC Radio.CBC News,CBC.ca,Radio-Canada.ca |
| Tinklalapis | www.cbc.radio-canada.ca |

**Kanados televizijos ir radijo transliacijos korporacija**, arba **CBC/Radio-Canada** (angl. *Canadian Broadcasting Corporation*, pranc. *Société Radio-Canada*) – Kanados televizijos ir radijo nacionalinis transliuotojas, seniausias Kanadoje, įkurtas 1936 m. (televizija nuo 1952 m.). Korporacijoje yra anglakalbės ir prancūzakalbės tarnybos, atitinkamai vadinamos **CBC** ir **Radio-Canada**.

Radijo tarnybai priklauso CBC Radio One, CBC Music, Ici Radio-Canada Première ir Ici Musique. Tarptautinė Kanados radijo tarnyba istoriškai transliacijas vykdė trumposiomis radijo bangomis, bet nuo 2012 m. jos turinys prieinamas tik per podkastus žiniatinklyje. Televizijos tarnybai priklauso CBC Television, Ici Radio-Canada Télé, CBC News Network, Ici RDI, Ici Explora, Documentary Channel (dalinė nuosavybė), Ici ARTV. CBC transliuoja Kanados arktiniams regionams CBC North ir Radio-Canada Nord kanalais. CBC skaitmeninių paslaugų tarnyba apima CBC.ca/Ici.Radio-Canada.ca, CBC Radio 3, CBC Music/ICI.mu ir TOU.TV, taip pat jai priklauso dalis palydovinio radijo transliuotojo Sirius XM Canada, kuris išleidžia į eterį kelių CBC audio kanalų rengiamas laidas.

CBC/Radio-Canada vidaus tarnyba transliuoja programas anglų, prancūzų ir aštuoniomis kanadiečių čiabuvių kalbomis bei penkiomis kalbomis tarptautiniame radijuje Radio Canada International (RCI). Dėl sumažėjusio valstybinio finansavimo 2010–aisias transliuotojas buvo priverstas sumažinti savo programų, išleidžiamų radijo bangomis, tuo pačiu nutraukiant RCI veiklą trumpųjų bangų diapazone, taip pat ir antžeminės televizijos transliacijas bendruomenių išlaikomų retransliatorių tinklais.

CBC federalinis biudžetas papildomas iš komercinės reklamos per televizijos transliacijas. Radijuje tokia reklama pasirodė 1974 m. tačiau vėliau jos atsisakyta. 2013 m. antriniai CBC radijo kanalai, CBC Music ir Ici Musique, kurį laiką leido ribotos 4 min. per valandą trukmės reklamos kiekį, o 2016 m. jos atsisakė.

Vystymosi etapai
----------------

* 1932-1952 m.: regioninių radijų reorganizacija, CBC įkūrimas
* 1952-1989 m.: televizijos transliacijų paleidimas, FM transliacijos
* 1989-2000 m.: palydovinės transliacijos
* Nuo 2000 m.: skaitmeninis radijas

Išnašos
-------

1. ↑  Financial Results for Fiscal Year Ended March 31, 2017. Tikr. 2017-11-12
2. ↑  Our Operations. Tikr. 2017-11-12
3. ↑  Canadian Communications Foundation Archyvuota kopija 2005-03-15 iš Wayback Machine projekto..
4. ↑  „Radio Canada International goes off-air, moving online-only after 67 years of shortwave service". *J-Source*. 2012-06-25. Suarchyvuotas originalas 2017-07-01. Nuoroda tikrinta 2013-06-06.

Nuorodos
--------

|  |  |
| --- | --- |
|  | **Vikiteka: Kanados televizijos ir radijo transliacijos korporacija** – vaizdinė ir garsinė medžiaga  |

* Oficiali svetainė
* CBC News svetainė
* CBC kanalai ir dažniai